Diari Oficial de la Generalitat Valenciana


Sumari del DOGV 4972, del 23-03-2005 (2005/226)

RESOLUCIÓ 23 de desembre de 2004, de la directora general del SERVEF, per la qual s'autoritza una transferència de crèdit entre el capítol II dels subprogrames 322.52, «Formació Professional Ocupacional» i 322.59, «Administració i Coordinació General», per un import de 6.341,84 euros.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/226


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ 23 de desembre de 2004, de la directora general del SERVEF, per la qual s'autoritza una transferència de crèdit entre el capítol II dels subprogrames 322.52, «Formació Professional Ocupacional» i 322.59, «Administració i Coordinació General», per un import de 6.341,84 euros. [2005/226]
  
El pressupost del SERVEF per a l'exercici pressupostari 2004 arreplega un finançament per a atendre despeses incloses en l'Eix 90, Mesura 2, del POICV 2002-2006 en el capítol II del subprograma 322.59, «Administració i Coordinació General», d'11.000,00 €, amb un percentatge de cofinançament del 75/25, la qual cosa equival a una aportació condicionada de 3.667,00 € i una despesa total de 14.667,00 €.
  
Vist el contingut de l'esmentat Eix 90, Mesura 2, es va considerar que l'expedient de contractació CNMY02/1A2/05 complia els objectius d'activitat inclosa en aquell i, en conseqüència, era susceptible de ser cofinançat. No obstant això, la Unitat del Fons Social Europeu de la Conselleria d'Economia, Hisenda i Ocupació, una vegada analitzat l'expedient de referència, va considerar que el cofinançament s'havia d'aplicar mitjançant el percentatge establit calculat sobre el 50% de la despesa realitzada.
  
Atés que l'expedient de contractació citat implica una despesa de 15.854,61 €, només resulta aplicable el percentatge de cofinançament 75/25 a un import de 7.927,30 €, i en conseqüència es requereix un finançament no condicionat del mateix import per a ser atés en la totalitat.
  
D'altra banda, la imputació pressupostària de l'expedient de referència es va realitzar als subprogrames pressupostaris 322.59, «Administració i Coordinació General» i 322.52, «Formació Professional Ocupacional», el qual no tenia en el pressupost inicial 2004 finançament per a l'execució de l'Eix 90, Mesura 2.
  
Una vegada finalitzada l'execució d'aquest expedient en la totalitat, i a fi de regularitzar la situació pressupostària tot adequant-la a l'origen del finançament, es proposa una modificació pressupostària entre el capítol II dels subprogrames 322.52, «Formació Professional Ocupacional» i 322.59, «Administració i Coordinació General», per un import de 6.341,84 €, en els termes que s'expressen a continuació:
  
Per tot això, vistos els informes favorables de l'Òrgan Coordinador del Fons Social Europeu i de la Direcció General d'Economia de data 21 de desembre de 2004; l'informe favorable de la Intervenció Delegada en el SERVEF de data 23 de desembre de 2004, i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; els articles 17 i 20 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc
  
Autoritzar la següent transferència de crèdit entre el capítol II del subprograma 322.59 al mateix capítol del subprograma 322.52, finançada amb fons no condicionats de la Generalitat Valenciana, amb Fons FSE i Fons Condicionats FSE, i per un import de 6.341,84 euros:
  
Aplicacions pressupostàries de
  
despesa que disminueixen: Import:
  
58.75.35.6184.78995.3 - 6.341,84 €
  
Aplicacions pressupostàries de
  
despesa que augmenten: Import:
  
86.88.77.8348.48936.2 + 6.341,84 €